РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  33

от заседание на Комисия ”Професионална квалификация, информационни технологии и статистика” на ВСС,
проведено на 23.09.2014 г.

Днес, 23.09.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗА ПРЕДСЕДАТЕЛ:         Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъстваха експертните сътрудници към комисията: Валери Михайлов – директор дирекция „ИТСС”, Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

1. ОТНОСНО: Предложение от председателя на Районен съд гр. Нови Пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Подкрепя предложението от председателя на Районен съд гр. Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати и изказва благодарност на председателя на РС гр. Нови пазар.
1.2. Изпраща решението на Комисия „Публична комуникация” на ВСС.

2. ОТНОСНО: Предложение от Сотир Цацаров – Главен прокурор на Република България относно информация – отчет за изпълнението на Плана за действие на Прокуратурата на Република България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за запознаване предложението от Сотир Цацаров – Главен прокурор на Република България относно информация – отчет за изпълнението на Плана за действие на Прокуратурата на Република България.
2.2. Бележки и становища по предложението на Сотир Цацаров – Главен прокурор на Република България, членовете на комисията могат да направят - в срок до заседанието на комисията на 30.09.2014 г.

3.ОТНОСНО: Участие в работна група за изработване на Пътна карта за изпълнение на одобрената Стратегия за въвеждане на електронно управление и електронно правосъдие в сектор „Правосъдие” 2014-2020 г..

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Определените членове на работната група да изразят становище пред Министерството на правосъдието при разработването на Пътната карта да бъде спазен Конституционния принцип за разделение на властите, за осъществяване на правомощията на ВСС, определени в Конституцията, и  съгласно чл. 30 т.16 и чл. 385 от Закона за съдебната власт.
3.2. При разработването на Пътната карта да не се допускат предпоставки за двойно финансиране и дублиране на дейности по проекти на Оперативна програма „Административен капацитет”.
3.3. Пътната карта за изпълнение на одобрената Стратегия за въвеждане на електронно управление и електронно правосъдие в сектор „Правосъдие” 2014-2020 г. да бъде внесена на заседание на Висшия съдебен съвет за съгласуване след получаване на окончателния текст.

ПРЕДСЕДАТЕЛ
НА КОМИСИЯТА: /П/
РУМЕН ГЕОРГИЕВ